PATVIRTINTA

Lietuvos kurčiųjų ir neprigirdinčiųjų

ugdymo centro direktoriaus

2013 m. lapkričio 13 d. įsakymu Nr. V1-150

**CENTRO TARYBOS DARBO REGLAMENTAS**

1. **BENDROSIOS NUOSTATOS**
2. Centro taryba (toliau – Taryba) yra aukščiausia Centro savivaldos institucija.
3. Šis reglamentas nustato Lietuvos kurčiųjų ir neprigirdinčiųjų ugdymo centro Tarybos darbo tvarką.
4. Taryba telkia Centro mokinių, mokytojų, tėvų (globėjų, rūpintojų) bendruomenę, vietos bendruomenę demokratiniam Centro valdymui, padeda spręsti Centro aktualius klausimus.
5. **CENTRO TARYBOS SUDĖTIS**
6. Tarybą sudaro trys Centro mokytojai, kurių vaikai nesimoko Centre, trys tėvai (globėjai, rūpintojai), du mokiniai, asociacijos Lietuvos kurčiųjų draugija atstovas. Taryba renkama 3 metams.
7. Tėvus (globėjus, rūpintojus) į Tarybą deleguoja visuotinis tėvų susirinkimas, mokytojus – metodinė taryba, mokinius – mokinių taryba, asociacijos Lietuvos kurčiųjų draugija atstovą – asociacijos prezidentas.
8. Tarybai vadovauja ir posėdžius inicijuoja pirmininkas, išrinktas atviru balsavimu per pirmąjį Tarybos posėdį.
9. Be Tarybos pirmininko dar renkamas pirmininko sekretorius ir pavaduotojas.
10. Pasibaigus Tarybos kadencijai, rinkimus į Tarybą inicijuoja mokyklos Direktorė.
11. **CENTRO TARYBOS VEIKLA**
12. Taryba:

9.1. teikia siūlymų dėl Centro strateginių tikslų, uždavinių ir jų įgyvendinimo priemonių;

9.2. aprobuoja Centro strateginį planą, metinį veiklos planą, Centro darbo tvarkos taisykles, kitus Centro veiklą reglamentuojančius dokumentus, teikiamus Centro direktoriaus;

9.3. teikia siūlymų Centro direktoriui dėl Centro nuostatų keitimo ar papildymo, Centro vidaus struktūros tobulinimo;

9.4. svarsto Centro lėšų naudojimo klausimus;

9.5. aptaria siūlymus dėl vadovėlių užsakymo ir viešųjų pirkimų;

9.6. teikia siūlymus Centro direktoriui vertinant darbuotojų darbo rezultatus ir veiklą;

9.7. išklauso Centro metines veiklos ataskaitas ir teikia siūlymų Centro direktoriui dėl Centro veiklos tobulinimo;

9.8. teikia siūlymų savininko teises ir pareigas įgyvendinančiai institucijai dėl Centro materialinio aprūpinimo, veiklos tobulinimo;

9.9. svarsto mokytojų metodinės tarybos, mokinių ir tėvų (globėjų, rūpintojų) savivaldos institucijų ar Centro bendruomenės narių iniciatyvas ir teikia siūlymų Centro direktoriui;

9.10. teikia siūlymų dėl Centro veiklos tobulinimo, saugių mokinių ugdymo ir darbo sąlygų sudarymo, talkina formuojant Centro materialinius, finansinius ir intelektinius išteklius;

9.11. svarsto Centro direktoriaus teikiamus klausimus.

1. **CENTRO TARYBOS DARBO ORGANIZAVIMAS**
2. Pagrindinė Tarybos veiklos forma – posėdžiai.
3. Tarybos posėdžiai kviečiami ne rečiau kaip du kartus per metus. Posėdis teisėtas, jei jame dalyvauja ne mažiau kaip du trečdaliai narių.
4. Esant reikalui gali būti sušauktas neeilinis Tarybos posėdis.
5. Apie posėdžio sušaukimą bei numatomą darbotvarkę Tarybos pirmininkas, jam nesant, pirmininko įgaliotas Tarybos narys praneša visiems Tarybos nariams ne vėliau kaip prieš 3 dienas iki posėdžio pradžios.
6. Jeigu Tarybos narys negali atvykti į posėdį, apie tai raštu ar žodžiu praneša pirmininkui ir nurodo nedalyvavimo priežastį.
7. Nutarimai priimami posėdyje dalyvaujančių balsų dauguma. Jei balsai pasiskirsto po lygiai, sprendžiamąjį balsą turi pirmininkas.
8. Tarybos nutarimai yra teisėti, jei jie neprieštarauja teisės aktams.
9. Centro direktorius Tarybos posėdžiuose gali dalyvauti kviestinio nario teisėmis.
10. Tarybos posėdžiai yra protokoluojami. Protokolą pasirašo Tarybos pirmininkas ir sekretorius.
11. Centro taryba už savo veiklą vieną kartą per metus atsiskaito Centro bendruomenei.
12. **BAIGIAMOSIOS NUOSTATOS**
13. Centro tarybos darbo reglamentas parengtas vadovaujantis Lietuvos kurčiųjų ir neprigirdinčiųjų ugdymo centro nuostatais, patvirtintais Lietuvos Respublikos švietimo ir mokslo ministro 2012-09-04 įsakymu Nr. V-1304.
14. Centro tarybos darbo reglamentas keičiamas ar pildomas Centro direktoriaus ar Centro tarybos iniciatyva.
15. Pranešimai, kuriuos vadovaujantis teisės aktais reikia paskelbti viešai, skelbiami Centro internetinėje svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_